12.08.2021

**Сыктывкарын да Ухта районын моз тӧлысь 14 лун 00 чассянь позьӧ нуӧдны шойччан лунся ярмангаяс**

«Содтӧд дасьлун режим пыртӧм йылысь» Коми Республикаса Юралысьлӧн Индӧдӧ пыртӧма вежсьӧмъяс.

2021 вося моз тӧлысь 31 лунӧдз Коми Республикаын оз на позь нуӧдны уна йӧза культурнӧй, зрелищнӧй да мукӧд уна йӧза мероприятие, а сідзжӧ дугӧдӧма войын уджалысь клубъяслысь (дискотекаяслысь) удж.

2021 вося моз тӧлысь 31 лунӧдз «Сыктывкар» кар кытшса муниципальнӧй юкӧнын да «Ухта» кар кытшса муниципальнӧй юкӧнын дугӧдӧма вузасян да вузасян-гажӧдчан шӧринъясын меститчысь организацияяслысь да асшӧр уджалысьяслысь, кодъяс сетӧны йӧзӧс ӧтув вердан услугаяс («петкӧдӧм» вылӧ дась прӧдукция вузалӧм серти услугаяс кындзи да йӧзӧс ӧтув вердан организацияясӧн, кутшӧмъяслӧн эм волысьясӧс могмӧдан ас зал, сетан услугаяс кындзи), да челядьлы ворсан жыръяслысь удж.

«Сыктывкар» кар кытшса муниципальнӧй юкӧнын да «Ухта» кар кытшса муниципальнӧй юкӧнын йӧзӧс ӧтув вердан предприятиеяслы, кодъяс збыльмӧдісны «Эпидемияысь видзчысьӧм могысь гражданалӧн торъя группаяслы ӧлӧдан прививкаяс вӧчӧм йылысь» Коми Республикаын Юралысь канму санитарнӧй врачлӧн 2021 во сора тӧлысь 6 лунся 2 №-а шуӧмлӧн 2 пунктса корӧмъяссӧ, волысьясӧс могмӧдан уджсӧ дзескӧдӧма 01 чассянь 10 часӧдз (налы, кодъяс эз збыльмӧдны индӧм корӧмъяссӧ, – 23 чассянь 10 часӧдз).

Йӧзӧс ӧтув вердан предприятиеяслы, кодъяс котыртӧны организацияясса уджалысьясӧс вердӧм либӧ туй морт керкаясын да мукӧдлаын, кӧні меститӧны уна йӧзӧс, санаторно-курортнӧя бурдӧдан да шойччан объектъясын волысьясӧс могмӧдан уджсӧ дзескӧдӧма 23 чассянь 08 часӧдз. Вылынджык пасйӧм корӧмъяссӧ збыльмӧдігӧн – волысьясӧс могмӧдан уджсӧ дзескӧдӧма 01 чассянь 08 часӧдз.

Коми Республикаса экономика сӧвмӧдан да промышленносьт министерстволы тшӧктӧма лӧсьӧдны да вынсьӧдны документъяслысь формаяс, кутшӧмъяс эскӧдасны йӧзӧс ӧтув вердан предприятиеяслы «Эпидемияысь видзчысьӧм могысь гражданалӧн торъя группаяслы ӧлӧдан прививкаяс вӧчӧм йылысь» Коми Республикаын Юралысь канму санитарнӧй врачлӧн 2021 во сора тӧлысь 6 лунся 2 №-а шуӧмлӧн 2 пунктса корӧмъяс збыльмӧдӧмсӧ.

12.08.2021

На территории Сыктывкара и Ухтинского района с 00:00 часов 14 августа разрешено проведение ярмарок выходного дня

В Указ Главы Республики Коми «О введении режима повышенной готовности» внесены изменения.

До 31 августа 2021 года продлён запрет на проведение культурно-массовых, зрелищных и иных массовых мероприятий на территории Республики Коми, а также приостановлена работа ночных клубов (дискотек).

До 31 августа 2021 года на территориях муниципального образования городского округа «Сыктывкар» и муниципального образования городского округа «Ухта» приостановлена работа расположенных в торговых и торгово-развлекательных центрах организаций и индивидуальных предпринимателей, предоставляющих услуги общественного питания (за исключением услуг по реализации готовой продукции «на вынос», а также услуг, оказываемых организациями, общественного питания с собственным залом обслуживания посетителей) и детских игровых комнат.

На территориях муниципального образования городского округа «Сыктывкар» и муниципального образования городского округа «Ухта» для предприятий общественного питания, выполнивших требования пункта 2 Постановления Главного государственного санитарного врача по Республике Коми №2 от 6 июля 2021 года «О проведении профилактических прививок отдельным группам граждан по эпидемическим показаниям», деятельность по обслуживанию посетителей ограничена с 01:00 часов до 10:00 часов (для не выполнивших указанные требования – с 23:00 часов до 10:00 часов);

Для предприятий общественного питания, осуществляющих организацию питания для работников организаций или организацию питания граждан в гостиницах и иных коллективных средствах размещения, объектах санаторно-курортного лечения и отдыха деятельность по обслуживанию посетителей ограничена с 23:00 часов до 08:00 часов. При выполнении указанных выше требований – деятельность по обслуживанию посетителей ограничена с 01:00 часов до 08:00 часов.

Министерству экономического развития и промышленности Республики Коми поручено разработать и утвердить формы документов, подтверждающих для предприятий общественного питания выполнение требований пункта 2 Постановления Главного государственного санитарного врача по Республике Коми №2 от 6 июля 2021 года «О проведении профилактических прививок отдельным группам граждан по эпидемическим показаниям».